Anne Gunn Halvorsen

Anne Gunn Søndenaa Halvorsen (født 1984 i Vikedal) er en norsk forfatter, journalist, kommentator og anmelder innen popkultur. I 2017 slapp hun boka Livet og korleis leve det på Samlaget. Fulgt opp av Stress og korleis leve med det i 2019. 

I 2020 debuterte hun skjønnlitterært med Arvingen, første ungdomsroman i serien Halve kongeriket som Halvorsen skriver sammen med forfatter og journalist Randi Fuglehaug. Arvingen høstet strålende anmeldelser, og vant Uprisen. Det er planlagt totalt åtte bøker i serien, som foreløpig består av Drømmeprinsen (2021), På tronen (2021), Audiens (2022) og Blått blod (2022). I 2021 ble det kjent at strømmetjenesten Netflix har kjøpt rettighetene til Arvingen, og at Per Olav Sørensen har regi på en film basert på boken. Den er titulert Royalteen og hadde global premiere i 2022. 

Høsten 2021 ga Anne Gunn Halvorsen ut boken Ikke vær redd - en overlevelsesguide for unge, en sakprosabok om frykt for ungdom mellom 12-18 år.  

Hun arbeidet tidligere i Dagens Næringsliv som prosjektleder for DN Talent, har vært redaktør for magasinet Dagbladet FREDAG, og for gratismagasinet Spirit.

Referanser

Eksterne lenker 
 

Norske journalister
Norske redaktører
Journalister i Dagbladet
Personer fra Vindafjord kommune